«Navoiy» erkin industrial-iqtisodiy zonasida tovarlarni rasmiylashtirishda bojxona yuk deklaratsiyasini to‘ldirish qoidalarini tasdiqlash to‘g‘risida»gi qaror, shuningdek unga o‘zgartirishlarni o‘z kuchini yo‘qotgan deb topish haqida

O‘zbekiston Respublikasining Bojxona kodeksi hamda O‘zbekiston Respublikasi Prezidentining 2016 yil 26 oktyabrdagi PF-4853-son «Erkin iqtisodiy zonalar faoliyatini faollashtirish va kengaytirishga doir qo‘shimcha chora-tadbirlar to‘g‘risida»gi farmoniga muvofiq Davlat bojxona qo‘mitasi qaror qiladi:
 1. Quyidagilar o‘z kuchini yo‘qotgan deb topilsin:
 O‘zbekiston Respublikasi Davlat bojxona qo‘mitasining 2010 yil 15 oktyabrdagi 01-02/12-24-son ««Navoiy» erkin industrial-iqtisodiy zonasida tovarlarni rasmiylashtirishda bojxona yuk deklaratsiyasini to‘ldirish qoidalari to‘g‘risida»gi qarori (ro‘yxat raqami 2154, 2010 yil 12 noyabr) (O‘zbekiston Respublikasi qonun hujjatlari to‘plami, 2010 y., 46-son, 418-modda); 
 O‘zbekiston Respublikasi Davlat bojxona qo‘mitasining 2016 yil 30 martdagi 01-02/12-15-son «««Navoiy» erkin industrial-iqtisodiy zonasida tovarlarni rasmiylashtirishda bojxona yuk deklaratsiyasini to‘ldirish qoidalari to‘g‘risida»gi qarorga o‘zgartirishlar kiritish haqida»gi qarori (ro‘yxat raqami 2154-1, 2016 yil 12 aprel) (O‘zbekiston Respublikasi qonun hujjatlari to‘plami, 2016 y., 15-son, 152-modda).
 2. Mazkur qaror rasmiy e’lon qilingan kundan e’tiboran kuchga kiradi.